ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 24/2562 เรื่อง หลักเกณฑ์ในรายละเอียดเกี่ยวกับมาตรฐานการประกอบธุรกิจ โครงสร้างการบริหารงาน ระบบงาน และบุคลากรของ บริษัทจัดการกองทุนส่วนบุคคล \_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 108 แห่งพระราชบัญญัติหลักทรัพย์และตลาดหลักทรัพย์พ.ศ. 2535 และข้อ 5(1) และข้อ 7 แห่งประกาศคณะกรรมการกํากับตลาดทุนที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ประกอบกับ หมวด 3 โครงสร้างการบริหารจัดการ ระบบงาน และบุคลากร แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 6/2560 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 7) ลงวันที่ 9 กุมภาพันธ์ พ.ศ. 2560 หมวด 4 การป้องกันและการจัดการความขัดแย้งทางผลประโยชน์ แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 9/2560 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 8) ลงวันที่ 14 กุมภาพันธ์ พ.ศ. 2560 และหมวด 5 การติดต่อและให้บริการแก่ลูกค้า แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 18/2560 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 9) ลงวันที่ 20 กุมภาพันธ์ พ.ศ. 2560 สํานักงานออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2562 เป็นต้นไปข้อ ๒ ในประกาศนี้ "ประกาศมาตรฐานการประกอบธุรกิจ" หมายความว่า ประกาศคณะกรรมการ กํากับ ตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 "บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล "กองทุน" หมายความว่า กองทุนส่วนบุคคลที่มิใช่กองทุนสํารองเลี้ยงชีพ "ผู้รับฝากทรัพย์สิน" หมายความว่า ผู้รับฝากทรัพย์สินของกองทุน "ข้อมูล" หมายความว่า ข้อมูลหรือหลักฐานที่เกี่ยวข้องกับการประกอบธุรกิจ ทั้งนี้ ไม่ว่าจะอยู่ในรูปเอกสาร สื่อบันทึกเสียง ข้อมูลอิเล็กทรอนิกส์ หรือรูปแบบอื่นใดข้อ ๓ ข้อกําหนดในรายละเอียดตามประกาศนี้ กําหนดขึ้นเพื่อให้บริษัทจัดการปฏิบัติตามประกาศมาตรฐานการประกอบธุรกิจ ในส่วนที่เกี่ยวกับการประกอบธุรกิจในฐานะผู้มีวิชาชีพ โครงสร้างการบริหารจัดการ ระบบงานและบุคลากร ให้เป็นไปในแนวทางเดียวกัน เพื่อให้การจัดโครงสร้างการบริหารจัดการ บุคลากร และระบบงานของบริษัทจัดการเป็นไปตามหมวด 3 โครงสร้างการบริหารจัดการ ระบบงาน และบุคลากร หมวด 4 การป้องกันความขัดแย้งทางผลประโยชน์ และหมวด 5 การติดต่อและให้บริการแก่ลูกค้า แห่งประกาศมาตรฐานการประกอบธุรกิจ ให้บริษัทจัดการปฏิบัติตามข้อกําหนดในเรื่องดังต่อไปนี้ (1) โครงสร้างการบริหารจัดการ โดยมีรายละเอียดตามหมวด 1 (2) ระบบงาน โดยมีรายละเอียดตามหมวด 2 (3) บุคลากร โดยมีรายละเอียดตามหมวด 3 หมวด ๑ โครงสร้างการบริหารจัดการ \_\_\_\_\_\_\_\_\_\_\_\_\_\_\_\_\_\_\_\_\_ข้อ ๔ เพื่อให้การจัดโครงสร้างการบริหารจัดการของบริษัทจัดการเป็นไปอย่างเหมาะสมตามข้อ 11 และข้อ 12 วรรคหนึ่ง (1) และ (2) แห่งประกาศมาตรฐานการประกอบธุรกิจ ให้บริษัทจัดการดําเนินการดังต่อไปนี้ (1) กําหนดรายละเอียดในเรื่องต่าง ๆ ที่ชัดเจนและสอดคล้องต่อหลักความไว้วางใจดังนี้(ก) แผนกลยุทธ์ นโยบาย เป้าหมาย และแผนการดําเนินงาน รวมทั้งแนวทางการทบทวนในระยะสั้นและระยะยาวในระดับบริษัทและระดับส่วนงานภายในองค์กร (ข) นโยบายการดําเนินการในเรื่องอื่นใดนอกเหนือจาก (1) (ก) ที่มีนัยสําคัญต่อบริษัทจัดการหรือลูกค้า(ค) ระเบียบปฏิบัติเพื่อควบคุมให้การดําเนินการของบริษัทจัดการเป็นไปตามที่กําหนดใน (1) ซึ่งอย่างน้อยต้องประกอบด้วยเรื่องต่าง ๆ ดังนี้1. การบริหารจัดการกองทุนเพื่อให้เป็นไปตามนโยบายการลงทุนที่เหมาะสมกับลูกค้าและรักษาผลประโยชน์ของลูกค้า2. การบริหารความเสี่ยงเพื่อป้องกันความเสียหายจากความเสี่ยงต่าง ๆ ที่เกิดขึ้นในการประกอบธุรกิจให้อยู่ในระดับที่จะไม่มีผลกระทบต่อการประกอบธุรกิจ 3. การตรวจสอบถ่วงดุลและควบคุมภายใน4. การกํากับดูแลการปฏิบัติงาน (compliance)5. การป้องกันความขัดแย้งทางผลประโยชน์และการล่วงรู้ข้อมูลภายใน6. การดําเนินการเกี่ยวกับเทคโนโลยีสารสนเทศ7. การดําเนินการเกี่ยวกับข้อร้องเรียนของลูกค้า (2) กําหนดโครงสร้างการบริหารงานที่ชัดเจน โดยอย่างน้อยต้องคํานึงถึงวัตถุประสงค์ในเรื่องดังนี้(ก) ความน่าเชื่อถือของบริษัทจัดการตามหลักความน่าไว้วางใจและความเชื่อมั่นในการใช้บริการของลูกค้า(ข) การป้องกันมิให้บริษัทจัดการฝ่าฝืนหรือไม่ปฏิบัติตามกฎหมายซึ่งอาจก่อให้เกิดผลกระทบต่อความน่าเชื่อถือในการประกอบธุรกิจ(ค) การสื่อสารให้บุคลากรที่เกี่ยวข้องตระหนักถึงความจําเป็นและความสําคัญในการกํากับดูแลและตรวจสอบการประกอบธุรกิจ โดยทําความเข้าใจเกี่ยวกับนโยบายและแนวปฏิบัติในเรื่องดังกล่าว หมวด ๒ ระบบงาน \_\_\_\_\_\_\_\_\_\_\_\_\_\_\_\_\_\_\_\_\_ข้อ ๕ เพื่อให้บริษัทจัดการมีระบบงานที่เหมาะสมและสามารถประกอบธุรกิจได้อย่างมีประสิทธิภาพตามข้อ 11 ข้อ 12 หมวด 4 การป้องกันความขัดแย้งทางผลประโยชน์ แห่งประกาศมาตรฐานการประกอบธุรกิจ บริษัทจัดการต้องดําเนินการให้มีระบบงานอย่างน้อยในเรื่องต่าง ๆ ดังต่อไปนี้ (1) การติดต่อและการให้บริการลูกค้า โดยมีรายละเอียดตามส่วนที่ 1 ของหมวดนี้ (2) การจัดการลงทุนและการดูแลรักษาทรัพย์สินของลูกค้า โดยมีรายละเอียดตามส่วนที่ 2 ของหมวดนี้ (3) การตรวจสอบและถ่วงดุลการปฏิบัติงาน โดยมีรายละเอียดตามส่วนที่ 3 ของหมวดนี้ (4) การตรวจสอบและควบคุมภายใน โดยมีรายละเอียดตามส่วนที่ 4 ของหมวดนี้ (5) การบริหารและจัดการความเสี่ยง โดยมีรายละเอียดตามส่วนที่ 5 ของหมวดนี้ (6) การจัดการข้อมูลที่เกี่ยวข้องกับการประกอบธุรกิจ โดยมีรายละเอียดตามส่วนที่ 6 ของหมวดนี้ (7) ระบบงานอื่นเพิ่มเติม โดยมีรายละเอียดตามส่วนที่ 7 ของหมวดนี้ข้อ ๖ บริษัทจัดการต้องทบทวนและปรับปรุงระบบงานตามที่กําหนดในข้อ 11 และข้อ 12 แห่งประกาศมาตรฐานการประกอบธุรกิจและตามที่กําหนดในหมวดนี้ ให้เป็นปัจจุบันและสอดคล้องกับภาวะตลาดและการเปลี่ยนแปลงของปัจจัยต่าง ๆ ที่เกี่ยวข้องกับการประกอบธุรกิจส่วน ๑ การติดต่อและการให้บริการลูกค้า \_\_\_\_\_\_\_\_\_\_\_\_\_\_\_\_\_\_\_\_\_ข้อ ๗ เพื่อให้ระบบงานที่เกี่ยวข้องกับการติดต่อและให้บริการลูกค้าเป็นไปตามข้อ 12 วรรคหนึ่ง (3/1) และ (13) และหมวด 5 การติดต่อและให้บริการแก่ลูกค้า แห่งประกาศมาตรฐานการประกอบธุรกิจ บริษัทจัดการต้องดําเนินการให้ระบบงานดังกล่าวครอบคลุมอย่างน้อยในเรื่องดังต่อไปนี้ (1) การติดต่อชักชวน แนะนํา รวบรวมและประเมินข้อมูลของลูกค้า(2) การทําสัญญารับจัดการกองทุนโดยกําหนดสิทธิ หน้าที่ และความรับผิดชอบของบริษัทจัดการและลูกค้าอย่างชัดเจน(3) การดําเนินการเกี่ยวกับข้อร้องเรียนของลูกค้าส่วน ๒ การจัดการลงทุนและการดูแลรักษาทรัพย์สินของลูกค้า\_\_\_\_\_\_\_\_\_\_\_\_\_\_\_\_\_\_\_\_\_ข้อ ๘ เพื่อให้ระบบงานที่เกี่ยวข้องกับการจัดการลงทุนของกองทุนเป็นไปด้วยความรอบคอบและระมัดระวัง โดยเป็นไปตามนโยบายการลงทุนที่เหมาะสมกับลูกค้าตามหลักเกณฑ์ที่เกี่ยวกับการลงทุน และการดูแลทรัพย์สินของลูกค้าเป็นไปตามข้อ 12 วรรคหนึ่ง (3) (9) และ (13) (ก) แห่งประกาศมาตรฐานการประกอบธุรกิจ บริษัทจัดการต้องดําเนินการให้ระบบงานดังกล่าวครอบคลุมอย่างน้อยในเรื่องดังต่อไปนี้(1) ขั้นตอนและวิธีดําเนินการในการจัดการลงทุน โดยมีรายละเอียดตามข้อ 9(2) การปฏิบัติงานด้านการสนับสนุนการจัดการลงทุนของกองทุน โดยมีรายละเอียดตามข้อ 10 (3) การแต่งตั้งผู้รับฝากทรัพย์สิน โดยมีรายละเอียดตามข้อ 11ข้อ ๙ ขั้นตอนและวิธีดําเนินการในการจัดการลงทุนต้องครอบคลุมอย่างน้อยในเรื่องดังต่อไปนี้(1) การกําหนดกลยุทธ์และนโยบายการลงทุน(2) การพิจารณาตัดสินใจในการจัดการลงทุน(3) การส่งคําสั่งซื้อขายของกองทุน(4) การควบคุมดูแลการจัดการลงทุน(5) การปฏิบัติงานด้านการสนับสนุนการจัดการลงทุนข้อ ๑๐ ในการปฏิบัติงานด้านการสนับสนุนการจัดการลงทุนของกองทุน อย่างน้อยต้องครอบคลุมการดําเนินการดังต่อไปนี้(1) จัดให้มีบุคลากรหรือส่วนงานที่รับผิดชอบงานสนับสนุนการเข้าทําสัญญาและจัดการกองทุนอย่างชัดเจน(2) จัดให้มีการกําหนดขั้นตอนและวิธีการทํางานอย่างชัดเจน เพื่อให้บริษัทจัดการสามารถปฏิบัติตามกฎหมายว่าด้วยหลักทรัพย์และตลาดหลักทรัพย์และหลักเกณฑ์ที่ออกโดยอาศัยอํานาจตามกฎหมายดังกล่าว รวมถึงข้อตกลงที่ทําไว้กับลูกค้าข้อ ๑๑ ในการแต่งตั้งผู้รับฝากทรัพย์สินเพื่อดูแลรักษาทรัพย์สินของลูกค้าอย่างน้อยต้องจัดให้มีการดําเนินการดังต่อไปนี้(1) คัดเลือกผู้ที่ได้รับการแต่งตั้งเป็นผู้รับฝากทรัพย์สินซึ่งมีคุณสมบัติตามหลักเกณฑ์เกี่ยวกับการให้ความเห็นชอบผู้รับฝากทรัพย์สินของกองทุนส่วนบุคคล(2) จัดทําข้อตกลงเกี่ยวกับขอบเขตในการปฏิบัติงานของผู้ที่จะได้รับการแต่งตั้งและมีการตรวจสอบการปฏิบัติงานดังกล่าวอย่างเหมาะสม(3) ตรวจสอบการปฏิบัติงานตามข้อตกลงที่ทํากับผู้ที่ได้รับการแต่งตั้ง และตรวจสอบการเก็บรักษาทรัพย์สินและการดําเนินงานของผู้ที่ได้รับการแต่งตั้งอย่างสม่ําเสมอ (ongoing basis) ตามระยะเวลาที่กําหนดไว้ในข้อตกลงตาม (2) ส่วน ๓ การตรวจสอบและถ่วงดุลการปฏิบัติงาน \_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๒ เพื่อให้ระบบงานที่เกี่ยวข้องกับการตรวจสอบและถ่วงดุลการปฏิบัติงานของบริษัทจัดการเป็นไปอย่างมีประสิทธิภาพตามข้อ 12 วรรคหนึ่ง (4) แห่งประกาศมาตรฐานการประกอบธุรกิจ บริษัทจัดการต้องดําเนินการให้มีระบบการตรวจสอบและสอบทานการปฏิบัติงานของหน่วยงานที่เกี่ยวข้องอย่างเหมาะสม ถูกต้อง และครบถ้วนในแต่ละขั้นตอนการปฏิบัติงานที่สําคัญ เพื่อลดข้อผิดพลาดและความเสี่ยงจากการประกอบธุรกิจส่วน ๔ การตรวจสอบและควบคุมภายใน \_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๓ เพื่อให้ระบบงานที่เกี่ยวข้องกับการตรวจสอบและควบคุมภายในของบริษัทจัดการเป็นไปอย่างมีประสิทธิภาพตามข้อ 12 วรรคหนึ่ง (5) แห่งประกาศมาตรฐานการประกอบธุรกิจ บริษัทจัดการต้องดําเนินการให้ระบบงานดังกล่าวครอบคลุมอย่างน้อยในเรื่องดังต่อไปนี้ (1) การควบคุม กํากับ ตรวจสอบที่มีประสิทธิภาพแต่ละระดับชั้นของการปฏิบัติงานอย่างครบถ้วน(2) การทบทวนความเหมาะสมของกลไกการตรวจสอบและถ่วงดุล (3) การประเมินระบบการให้บริการและจัดการลงทุนทั้งหมด เพื่อระบุหรือกําหนดความเสี่ยงที่มีโอกาสเกิดขึ้นและวางระบบควบคุมเพื่อป้องกันความเสี่ยงที่อาจมีโอกาสเกิดขึ้น (protect) เพื่อสามารถตรวจจับสิ่งบ่งชี้ความผิดปกติ (detect) ได้อย่างรวดเร็วและแก้ไขหรือหยุดความเสียหายได้ทันทีส่วน ๕ การบริหารและจัดการความเสี่ยง \_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๔ เพื่อให้ระบบงานที่เกี่ยวข้องกับการบริหารและจัดการความเสี่ยงที่เกิดจากการประกอบธุรกิจของบริษัทจัดการเป็นไปอย่างมีประสิทธิภาพตามข้อ 12 วรรคหนึ่ง (6) แห่งประกาศมาตรฐานการประกอบธุรกิจ บริษัทจัดการต้องดําเนินการให้ระบบงานดังกล่าวครอบคลุมอย่างน้อยในเรื่องดังต่อไปนี้ (1) การบริหารและจัดการความเสี่ยงในเรื่องดังนี้(ก) การระบุความเสี่ยง (risk identification)(ข) การประเมินความเสี่ยง (risk evaluation) ซึ่งต้องครอบคลุมถึงโอกาสหรือความถี่ที่จะเกิดความเสี่ยง รวมทั้งผลกระทบที่อาจเกิดขึ้น(ค) การกําหนดเครื่องมือและมาตรการในการบริหารและจัดการกับความเสี่ยง เพื่อป้องกันหรือลดความเสี่ยงให้อยู่ในระดับที่ยอมรับได้(ง) การติดตามและประเมินประสิทธิภาพในการบริหารและควบคุมความเสี่ยง (2) การป้องกันและจัดการความเสี่ยงอันเกิดจากการดําเนินการตาม (1) (3) การกําหนดกิจกรรมการควบคุมความเสี่ยงหรือข้อผิดพลาดที่อาจจะเกิดขึ้น และวิธีการแก้ไขหรือป้องกันข้อผิดพลาดที่เกิดขึ้น (4) การสํารองข้อมูล (backup) สําหรับระบบงานต่าง ๆ ตามที่กําหนดในประกาศมาตรฐานการประกอบธุรกิจและในประกาศนี้ (5) การบริหารความเสี่ยงเพื่อการดําเนินธุรกิจอย่างต่อเนื่อง (Business Continuity Management) ในกรณีที่บริษัทจัดการเป็นสถาบันการเงินที่มีหน่วยงานกํากับดูแลธุรกิจหลักโดยตรงอยู่แล้วและหน่วยงานกํากับดูแลดังกล่าวได้ออกข้อกําหนดหรือแนวทางปฏิบัติที่เกี่ยวข้องกับการบริหารความเสี่ยงเพื่อการดําเนินธุรกิจอย่างต่อเนื่องไว้แล้ว ให้บริษัทจัดการดําเนินการให้เป็นไปตามข้อกําหนดหรือแนวทางปฏิบัติดังกล่าว (6) การบริหารความเสี่ยงเกี่ยวกับการลงทุนเพื่อเป็นทรัพย์สินของบริษัทจัดการส่วน ๖ การจัดการข้อมูลที่เกี่ยวข้องกับการประกอบธุรกิจ \_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๕ เพื่อให้การจัดการและจัดเก็บข้อมูลเป็นไปอย่างถูกต้อง ครบถ้วน ตรวจสอบได้ และปลอดภัย ตามข้อ 12 วรรคหนึ่ง (12) และข้อ 14 แห่งประกาศมาตรฐานการประกอบธุรกิจ บริษัทจัดการต้องดําเนินการให้ระบบงานดังกล่าวครอบคลุมอย่างน้อยในเรื่องดังต่อไปนี้ (1) การจัดเก็บข้อมูล ตามระยะเวลาที่กําหนดในข้อ 16 (2) การจัดเก็บข้อมูลภายในที่ล่วงรู้มาจากการปฏิบัติหน้าที่อันเป็นข้อมูลที่ไม่พึงเปิดเผยไว้ในสถานที่ปลอดภัยที่ได้มีการป้องกันการเข้าถึงข้อมูลอย่างไม่เหมาะสม และสามารถควบคุมมิให้มีการรั่วไหลของข้อมูลดังกล่าว (3) การจัดเก็บข้อมูลอิเล็กทรอนิกส์ตามนโยบายการกํากับดูแลและบริหารจัดการเทคโนโลยีสารสนเทศ (4) การจัดเก็บข้อมูลที่เกี่ยวข้องกับการลงทุนเพื่อเป็นทรัพย์สินของบริษัทจัดการข้อ ๑๖ ให้ระยะเวลาการจัดเก็บข้อมูลตามข้อ 15(1) เป็นไปตามระยะเวลาดังต่อไปนี้ (1) จัดเก็บตลอดระยะเวลาที่ลูกค้าแต่ละรายยังมีสถานะเป็นลูกค้าของบริษัทจัดการ และจัดเก็บต่อไปอีกเป็นระยะเวลาไม่น้อยกว่า 5 ปีนับแต่วันที่สิ้นสุดการใช้บริการสําหรับข้อมูลดังนี้ (ก) สัญญารับจัดการกองทุน(ข) ข้อมูลที่บริษัทจัดการรวบรวมได้มาจากการดําเนินการตามส่วนที่ 1 การรวบรวมและประเมินข้อมูลของลูกค้า ของหมวด 5 การติดต่อและให้บริการแก่ลูกค้า แห่งประกาศมาตรฐานการประกอบธุรกิจ (2) จัดเก็บเป็นระยะเวลาไม่น้อยกว่า 5 ปีนับแต่วันที่ทํารายการหรือทําธุรกรรม โดยในช่วงระยะเวลา 2 ปีแรกนับแต่วันที่ทํารายการหรือทําธุรกรรม บริษัทจัดการต้องจัดเก็บข้อมูลดังนี้ ในลักษณะที่พร้อมให้สํานักงานตรวจสอบได้ทันที(ก) การดูแลรักษาทรัพย์สินของกองทุน(ข) การวิเคราะห์หลักทรัพย์สําหรับใช้ประกอบการตัดสินใจลงทุนเพื่อกองทุน รวมทั้งเหตุผลในการลงทุน(ค) การบันทึกบัญชีเกี่ยวกับทรัพย์สิน หนี้สิน รายได้ และค่าใช้จ่ายของแต่ละกองทุน รวมทั้งการกระทบยอดกับผู้รับฝากทรัพย์สิน (ง) การคํานวณมูลค่าทรัพย์สินสุทธิของกองทุน (จ) การขอความเห็นชอบจากลูกค้ากรณีที่เป็นการจัดการที่ก่อให้เกิดความขัดแย้งทางผลประโยชน์ของกองทุน (ฉ) การคํานวณผลการดําเนินงานของกองทุน (ช) การใช้สิทธิออกเสียง (proxy voting) เพื่อรักษาผลประโยชน์ของลูกค้า (ซ) สัญญารับจัดการกองทุนระหว่างบริษัทจัดการกับลูกค้า (ฌ) การกํากับดูแลการปฏิบัติงานของบริษัทจัดการในกรณีที่มีข้อร้องเรียนที่เกี่ยวข้องกับข้อมูลตามวรรคหนึ่งก่อนครบระยะเวลาการจัดเก็บ ให้จัดเก็บต่อไปจนกว่าการดําเนินการตามข้อร้องเรียนดังกล่าวจะสิ้นสุดลงส่วน ๗ ระบบงานอื่นเพิ่มเติม\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๗ เพื่อให้ระบบงานที่เกี่ยวข้องกับการจัดการลงทุนเป็นไปตามข้อ 12 วรรคหนึ่ง (3) (7) (8) และ (11) และหมวด 4 การป้องกันและจัดการความขัดแย้งทางผลประโยชน์ แห่งประกาศมาตรฐานการประกอบธุรกิจ บริษัทจัดการต้องดําเนินการให้มีระบบงานอื่นเพิ่มเติมอย่างน้อยในเรื่องดังต่อไปนี้(1) การป้องกันความขัดแย้งทางผลประโยชน์ การล่วงรู้ข้อมูลภายใน และการดูแลการลงทุนเพื่อเป็นทรัพย์สินของบริษัทจัดการ (2) การดําเนินการเกี่ยวกับเทคโนโลยีสารสนเทศ (3) การมอบหมายงาน หมวด ๓ บุคลากร \_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๘ เพื่อให้การบริหารจัดการบุคลากรของบริษัทจัดการเป็นไปอย่างเหมาะสมและเพียงพอตามข้อ 11 ข้อ 12 วรรคหนึ่ง (2) และข้อ 13 แห่งประกาศมาตรฐานการประกอบธุรกิจ บริษัทจัดการต้องจัดให้มีบุคลากรที่เพียงพอต่อการรองรับงานทุกลักษณะที่เกี่ยวข้องกับการประกอบธุรกิจ รวมทั้งจัดสรรทรัพยากรที่จําเป็นต่อการปฏิบัติงานให้แก่บุคลากรอย่างเพียงพอผู้มีอํานาจลงนาม - ประกาศ ณ วันที่ 9 เมษายน พ.ศ. 2562 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์